《偶题》
宋代·林希逸

钓鱼矶畔赋沧浪，不是狂夫老更狂。心是罢参僧养病，身如拣退卒还乡。

谈玄近喜儿差进，得酒先邀弟共尝。遮眼有书时掩卷，小窗趺坐自焚香。

作者简介：福州福清人，字肃翁，号竹溪、庸斋。理宗端平二年进士。善画能书，工诗。淳祐中，为秘书省正字。景定中，迁司农少卿。官终中书舍人。有《易讲》、《考工记解》、《竹溪稿》、《鬳斋续集》等。